CELEX: 62019TB0181
Language: el
Date: 2019-11-18 00:00:00
Title: Υπόθεση T-181/19: Διάταξη του Γενικού Δικαστηρίου της 18ης Νοεμβρίου 2019 – Dickmanns κατά EUIPO (Υπαλληλική υπόθεση – Έκτακτοι υπάλληλοι – Σύμβαση ορισμένου χρόνου, περιέχουσα ρήτρα καταγγελίας – Ρήτρα που επιφέρει λύση της συμβάσεως σε περίπτωση που το όνομα του υπαλλήλου δεν περιληφθεί στον πίνακα επιτυχόντων διαγωνισμού – Πράξη αμιγώς επιβεβαιωτική – Προθεσμία υποβολής διοικητικής ενστάσεως – Απαράδεκτο)

20.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/51
            
         
      Διάταξη του Γενικού Δικαστηρίου της 18ης Νοεμβρίου 2019 – Dickmanns κατά EUIPO
      (Υπόθεση T-181/19) (1)
      
      (Υπαλληλική υπόθεση - Έκτακτοι υπάλληλοι - Σύμβαση ορισμένου χρόνου, περιέχουσα ρήτρα καταγγελίας - Ρήτρα που επιφέρει λύση της συμβάσεως σε περίπτωση που το όνομα του υπαλλήλου δεν περιληφθεί στον πίνακα επιτυχόντων διαγωνισμού - Πράξη αμιγώς επιβεβαιωτική - Προθεσμία υποβολής διοικητικής ενστάσεως - Απαράδεκτο)
      (2020/C 19/62)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα-ενάγουσα: Sigrid Dickmanns (Gran Alacant, Ισπανία) (εκπρόσωπος: H. Tettenborn, δικηγόρος)
      
         Καθού-εναγόμενο: Γραφείο Διανοητικής Ιδιοκτησίας της Ευρωπαϊκής Ένωσης (εκπρόσωπος: A. Lukosiütè, επικουρούμενη από τον B. Wägenbaur, δικηγόρο)
      
         Αντικείμενο
      
      Προσφυγή-αγωγή δυνάμει του άρθρου 270 ΣΛΕΕ με αίτημα, αφενός, την ακύρωση της απόφασης του EUIPO της 4ης Ιουνίου 2018 περί απορρίψεως των αιτημάτων της προσφεύγουσας-ενάγουσας [στο εξής: προσφεύγουσα], με τα οποία η προσφεύγουσα ζητούσε τη διαγραφή της ρήτρας καταγγελίας που περιλαμβανόταν στο άρθρο 5 της σύμβασής της, τον εκ νέου χαρακτηρισμό της σύμβασής της ως σύμβασης αορίστου χρόνου, την ανάκληση, εφόσον κρίνεται αναγκαίο, της απόφασης της 14ης Δεκεμβρίου 2017 και τη χορήγηση δεύτερης ανανέωσης της σύμβασής της πέραν της 30ής Σεπτεμβρίου 2018 ή, τουλάχιστον, να περιληφθεί στη διαδικασία δεύτερης ανανέωσης των συμβάσεων των εκτάκτων υπαλλήλων σύμφωνα με τις κατευθυντήριες γραμμές της 28ης Ιανουαρίου 2016 σχετικά με την ανανέωση των συμβάσεων εκτάκτων υπαλλήλων και, αφετέρου, την αποκατάσταση της ζημίας την οποία η προσφεύγουσα ισχυρίζεται ότι υπέστη.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  
                     Απορρίπτει την προσφυγή-αγωγή ως απαράδεκτη.
                  
               
            
                  2)
               
               
                  
                     Το Γραφείο Διανοητικής Ιδιοκτησίας της Ευρωπαϊκής Ένωσης (EUIPO) φέρει τα δικαστικά έξοδά του καθώς και τα έξοδα στα οποία υποβλήθηκε η Sigrid Dickmanns.
                  
               
            
         (1)  EE C 206 της 17.6.2019.